## 四年级下册

### 独坐敬亭山 唐 李白

众鸟高飞尽，孤云独去闲。

相看两不厌，只有敬亭山。

### 望洞庭 唐 刘禹锡

湖光秋月两相和，潭面无风镜未磨。

遥望洞庭山水翠，白银盘里一青螺。

### 忆江南 唐 白居易

江南好，风景旧曾谙。日出江花红似火，春来江水绿如蓝。能不忆江南？

### 乡村四月 宋 翁卷

绿遍山原白满川，子规声里雨如烟。

乡村四月闲人少，才了蚕桑又插田。

### 四时田园杂兴 宋 范成大

昼出耘田夜绩麻，村庄儿女各当家。

童孙未解供耕织，也傍桑阴学种瓜。

### 渔歌子 宋 张志和

西塞山前白鹭飞，桃花流水鳜鱼肥。

青箬笠，绿蓑衣，斜风细雨不须归。